Бихте ли описали начина си на работа?
Харесваме репортажният стил на снимане. Основния приоритет в работата ни е да отразяваме нещата така, както са се случили, без да пропускаме важни за Вас моменти. Редуваме близки и далечни планове, акцентираме върху детайли и правим множество непринудени портрети на Вашите гости в естествената им среда (като дори често оставаме незабелязани). Предпочитаме да работим с наличната естествена светлина, с цел да запазим атмосферата на мястото, на което снимаме. Понякога, разбира се, когато ситуацията го изисква, си служим с допълнително осветление, но прибягваме до тях само в краен случай. Не се опитваме да манипулираме събитията и не се натрапваме излишно на Вас и гостите Ви. Това обаче не означава, че няма да сме наблизо, за да Ви помагаме и даваме насоки, когато имате нужда от нас. Разгледайте галерията със сватбен репортаж, за да се убедите в написаното по-горе.